Wir, Ruͦdolf Hofmeistˀ, ritter, schulth̄ ze Bèrn, und Ruͦdolf von Baldegg, tuͦnd kūt allˀmēlichem und vˀjechn̄d offenlich mitt disem brieff, als vō dˀ ansp̃ch, misshelūg und stoͤss wegē, so uff gestandn̄ sind zwischend den erwirdig₎, geistlichn̄ froͧwē,
dˀ aͤptissin und gmeinem convēt des klosters Kûngsveld₎, Sant Claren ordens, Costantzˀ bystuͦms, ✳ und Hans Hoͤnnē von Lentzbgͧ, ✳ so harruͤrend vō viertzech̄n stuk geltz wegē, so Hans Hoͤnn meint ze erb komē sin vō Jēnin Hoͤnnen, sinem vattˀ seligē,
die denselbn̄ sinen vattˀ an komē syend von froͧ Verenē Gˀnaͧssin in eines gemechtz wis, die im̄ die selbn̄ gùte gegebn̄ un̄ vˀschaffet hette uff allen iren ligenden guͤtˀn ✳ un̄ uff den gùtˀn, so si ankomē wˀend vō Uͦlman Gernas, seligen, irem elichn̄ man, nach sag eins brieffes,
so er darumb besigelt inn hette vō dem gericht ze Lentzbgͧ, ✳ oͧch umb vˀsessen zins, ✳ umb kosten und schaden, ✳ darumb er meintte, wie dz inn dˀ vorgn̄̄ froͧwē hofmeistˀ an dˀ selbn̄ froͧwen un̄ irs gotzhus statt sumpte und irte, im̄ die vor hette un̄ nùtt woͤlt volgēlaͧss₎n
ꝫ̃. ✳ dawidˀ abˀ Uͦlrich Mùntz, dˀ vorgn̄̄ froͧwē hofmeistˀ, meinte ✳ un̄ vō der vorgn̄̄ froͧwē wegē erzalt, er getrùwte nùtt nach dem und dˀ obgn̄̄ Uͦlmā Gˀnaͧss₎ und Vˀena, sin elichi froͧw, sich zuͦ dem vorgen̄̄ klostˀ vˀpfruͦndet und mitt
lib
und guͦt sich zuͦtz inē gezogē hettē,
als dz den̄ dˀ pfruͦnd brief eigenlichˀ lùtert, ✳ dz den̄ die vorgen̄̄ sin froͧwē dem egn̄̄ Hoͤnnen ùtzu pflichtig odˀ verbunden soͤlten sin, sundˀ Hensli Hoͤnn hette si in grossen kostē braͧcht, getrùwte wol, ✳ er soͤlte den egen̄̄ sinen froͧwen umb soͤlichn̄ kostē un̄ schadn̄ gnuͦg tuͦn
und si entrichen ✳ der selben stoͤssen und allˀ spen̄ und ansp̃ch, so si an enandˀ zesꝑchen hand bis uff hùtigē tag, als diser brief gebn̄ ist, so bed teil, namlich Hans Hoͤnn fùr sich, sin erben und fùr alle die, so die sachn̄ an ruͤrend un̄ darzuͦ gehaft sind odˀ werdent, ✳ un̄ dˀ obgen̄̄
Uͦlrich Mùntz vō dˀ egen̄̄ froͧwē, dˀ aͤptissin und gmeinē cōventz wegē ze Kùngsveld₎, ir nachkomē und allˀ der, so die sach an ruͤrend und darzuͦ gehaft sind odˀ werdēt mitt irm vollen gewalt, lùtˀ un̄ gantz komē sind zuͦtz ùns ze dem rechtē und ze dˀ minn, deweders wir wellē,
mugen wir fùr ùns nemē ✳ und bedˀ teil klag un̄ widˀred ✳ un̄ darzuͦ ir kuntschaft, es syend brief odˀ lùt, eigēlich vˀhoͤren, ✳ und wz wir harumb sꝑchend ✳ odˀ wie wir si entscheidn̄, da hand si bedˀ sit offenlich vˀsprochn̄ fùr sich selbˀ, fùr ir erbn̄ und nachkomē und fùr alle die, so die
sach anruͤrent und darzuͤ gehaft sind oder wˀdent, staͤt ze haltent bi solichˀ gelùpt, als di den̄ ùns vˀheissen hand und dˀ anlaͧss wiset, ✳ und darzuͦ vor ùns lutˀ begebn̄, ✳ dewedrˀ teil ùns₎n spruch nùtt hielte ✳ und dem nach gieng, ✳ dˀ brùchig teil soͤll gentzlich vō sinem rechtē und ansp̃ch
sin ✳ und dem andnˀ teil anͧ gnaͧd sin sach un̄ ansp̃ch vˀfallen sin ✳ und darzuͦ kosten und schadn̄ bekeren, ✳ als dz der anlaͧss, den si darumb bedˀ sit ùns vˀsigelt gebn̄ hand, wiset. also so habn̄ wir si bedˀ sit vˀhoͤrt eigēlichen, es si anklag, red un̄ widˀred, ✳ darzuͦ den gemecht brief, so ze Lentzbgͧ
gebn̄ ist, ✳ und den pfruͦnd brief und oͧch andˀ kuntschaftē dˀ jarzitē, so si die obgen̄̄ Uͦlmā Genaͧs₎ und Verena, sin wib, selig, getaͧn hand ettlichen gotzhùs₎n. ✳ und nach soͤlicher vˀhoͤrung und kuntschaft so habn̄ wir erber, wiser lùt raͧt gehept, ✳ un̄ als ùns selbˀ dunkt ze dem
besten ✳ und sꝑchen des ersten in dˀ min̄ und nùtt zem rechtē, sidˀ der ùberkompnùs₎ brief dˀ apͤtissin und Uͦlmā Gernaͧs₎ eigenlichn̄ wiset, dz si soͤllent zuͦ dem gotzhusz bringen eins und drissig stuk und ir varnd guͦt, ✳ und oͧch dem gotzhusz dz zuͦ gefuͤgt hant ✳ un̄ irz ùbriges
guͦtz ist, ✳ dz si inē selbˀ vor behept hand, ✳ dz ze ordnen und ze schaffen an welich end si wellend, ✳ von den froͧwē unbekùmbtˀ, ✳ desselbn̄ guͦtes si viertzechen stuk den selben froͧwen und andˀn gotzhus₎n ze irm selgeret gesetzt hand, ✳ als dˀ brief und ir kuntschaft eigēlicher
wiset. ✳ den̄ so hett Hensli Hoͤnn einen gemecht brief, ✳ so vor gemeldet ist, fùr ùns braͧcht, dz Verena Gernaͧssin, Jēnin Hoͤnnē, seligē, sinem vattˀ, viertzechen stuk geltz uff den selben irn guͤtern in gericht ze Lentzbgͧ vˀschaffet haͧt, als den̄ dˀ selb brieff wiset. ✳ oͧch
hät er kuntschaft brief fùr ùns braͧcht, ✳ darinn erber lùt gerett hand, dz dˀ egn̄̄ sin vattˀ als fˀre hin nach gelanget und gejagt haͧt, ✳ das je die froͧwē im̄ gebottē hand sechsthalb stuk geltz ✳ und so vil me, ✳ wz erber lùt im̄ beduchten mer dar zuͦ zetuͦnd, ✳ dz abˀ
dˀ Honn dozemal nùtt uff nemē wolt. ✳ nach dem als wir im minn und rechtz gewalt hand ✳ ꝫcꝭ, ✳ so sꝑchen wir nach raͧt erber lùt und uns₎m bedunk als vor ✳ in dˀ min̄ und nùtt ze dem rechten, ✳ nach dem und wir die bed brieff ✳ und ir bedˀ kuntschaft vˀhoͤrt hand,
dz ùns bedunkt, und sꝑchent oͧch, ✳ dz dˀ pfruͦnd brief und der gmecht brief bede in kraft bliben soͤnd ✳ also ✳ als hie nach geschribn̄ staͧt. ✳ dz ist also, dz die froͧwē Henslin Hoͤnnen gebn̄ soͤnd fùr die viertzechn̄ stuk geltz ffùr vˀsessen zins, so si genossen hand sidˀ der
Gˀnaͧssin tod, dz sich doch geburte ein michel sum̄, oͧch fùr den kosten, so sin vatter und er gehept hand dˀ sach nach ze jagent, ✳ den erschatzte fùr sechshundtˀ guld₎ ✳ und fùr all andˀ sin ansp̃ch, so er zuͦ den froͧwen gehept haͧt odˀ geheben mag untz uff disen
hùttigen tag, als diser brief gebn̄ ist, ✳ und soͤnd die froͧwē gebn̄ dem vorgen̄̄ Henslin Hoͤnnen fùr soͤlich sin ansp̃ch drùhundtˀ guͦtˀ Rinschˀ guld₎ und im̄ odˀ sinen erbn̄ die usrichten uff disen nechsten kùnftigē sant Martins tag nach datū diss brieffes, ✳ und
soͤnd oͧch also bedteil samēt gentzlich vˀricht und vˀschlicht sin ✳ umb alle die stoͤss, misshelung und ansp̃ch, so si samēt je gehept hant bis uff hùttigen tag, als diser brief geben ist. ✳ und also gebieten wir beden teilen disen spruch vestenklich ze halten
bi dem anlaͧss und dˀ gelùpt, so si bedˀ sit vˀsprochn̄ hand anͧ gevêrd. ✳ ze urkùnd, wand wir dis₎ einhellenklich gesprochen hand, ✳ so habend wir bed ùns₎ jettwedrˀ sin insigel offenlich gehenkt an diser brief, zwen glich, ùnsselbˀ und ùns₎n erben aͧn schaden, die
gebn̄ sind uff den nechsten zinstag vor sant Urbanꝰtag, ✳ des jares, doman vō gottes gebùrt zalt thusing vierhundtˀ drissig und fùnftem jar ✳ ꝫcꝭ ꝫcꝭ. ✳